常棣之华,鄂不韡韡.凡今之人,莫如兄弟.
死丧之威,兄弟孔怀.原隰裒矣,兄弟求矣.
脊令在原,兄弟急难.每有良朋,况也永叹.
兄弟阋于墙,外御其务.每有良朋,烝也无戎.
丧乱既平,既安且宁.虽有兄弟,不如友生?
傧尔笾豆,饮酒之饫.兄弟既具,和乐且孺.
妻子好合,如鼓瑟琴.兄弟既翕,和乐且湛.
宜尔室家,乐尔妻帑.是究是图,亶其然乎?
朱熹诗集传51
常棣之華、鄂【五各反】不韡韡【音偉】。凡今之人、莫如兄弟【待禮反】。(興也。常棣、棣也。子如櫻桃可食。鄂、鄂然外見之貌。不、猶豈不也。韡韡、光明貌。此燕兄弟之樂歌。故言常棣之華、則其鄂然、而外見者、豈不韡韡乎。凡今之人、則豈有如兄弟者乎。)